## Pravilnik o izmjenama i dopunama Pravilnika o uvjetima za obavljanje poslova članova uprave društva za upravljanje investicijskim fondovima

### NN 115/2010 (7.10.2010.), Pravilnik o izmjenama i dopunama Pravilnika o uvjetima za obavljanje poslova članova uprave društva za upravljanje investicijskim fondovima

HRVATSKA AGENCIJA ZA NADZOR FINANCIJSKIH USLUGA

3039

Na temelju odredbe članka 27. stavka 2. Zakona o investicijskim fondovima (»Narodne novine«, br. 150/05), Hrvatska agencija za nadzor financijskih usluga na sjednici održanoj 1. listopada 2010. godine donijela je

PRAVILNIK

O IZMJENAMA I DOPUNAMA PRAVILNIKA O UVJETIMA ZA OBAVLJANJE POSLOVA ČLANOVA UPRAVE DRUŠTVA ZA UPRAVLJANJE INVESTICIJSKIM FONDOVIMA

Članak 1.

U Pravilniku o uvjetima za obavljanje poslova članova uprave društva za upravljanje investicijskim fondovima (»Narodne novine« br. 29/06 i 130/08) u članku 2. iza stavka 1. dodaje se novi stavak 2. koji glasi:

»(2) Zahtjev za odobrenje člana uprave Društva podnosi se na Obrascu br. 1. koji je sastavni dio ovog Pravilnika.«.

Dosadašnji stavak 2. postaje stavak 3.

Članak 2.

U članku 3. stavak 1. alineja prva »- ima VSS« mijenja se i glasi:

»– ima odgovarajući stupanj obrazovanja,«.

Iza alineje prve dodaje se nova alineja druga koja glasi:

»– ima dobar ugled,«.

Alineja druga, treća i četvrta postaju alineje treća, četvrta i peta.

Iza stavka 1. dodaju se novi stavci 2., 3., 4. i 5. koji glase:

»(2) Odgovarajući stupanj obrazovanja je završen jedan od sljedećih studija:

a) preddiplomski i diplomski sveučilišni studij,

b) integrirani preddiplomski i diplomski sveučilišni studij,

c) specijalistički diplomski stručni studij,

d) stručni dodiplomski studij u trajanju od najmanje četiri godine, čijim završetkom je stečena visoka stručna sprema,

e) sveučilišni dodiplomski studij, čijim završetkom je stečena visoka stručna sprema.

(3) Odredbe iz stavka 2. alineje d) i e) ovog članka primjenjuju se na osobe koje su studij završile prema propisima koji su bili na snazi prije stupanja na snagu Zakona o znanstvenoj djelatnosti i visokom obrazovanju (»Narodne novine« br. 123/03) i imaju pravo koristiti odgovarajući akademski ili stručni naziv ili akademski stupanj utvrđen Zakonom o akademskim i stručnim nazivima i akademskom stupnju (»Narodne novine« br. 107/07), sukladno članku 120. stavku 2. Zakona o znanstvenoj djelatnosti i visokom obrazovanju.

(4) Dobar ugled ima osoba:

a) koja je potpuno poslovno sposobna,

b) trgovac pojedinac ili obrtnik nad čijom imovinom nije otvoren ili proveden stečajni postupak na temelju odredbi Stečajnog zakona,

c) nije bila na rukovodećim položajima u trgovačkom društvu nad kojim je otvoren ili proveden stečajni postupak, donesena odluka o prisilnoj likvidaciji, ili kojoj je oduzeto odobrenje za rad, osim ako Agencija utvrdi da ta osoba nije svojim postupanjem ili ne postupanjem pridonijela ovim okolnostima,

d) koja nije pravomoćno osuđena za kaznena djela propisana Zakonom o tržištu vrijednosnih papira i kaznena djela propisana Zakonom o kaznenim djelima protiv tržišta kapitala,

e) kojoj zbog nepoštivanja odgovarajućih propisa nije oduzeta odgovarajuća suglasnost ili odobrenje za obavljanje određenih poslova prema zakonima koji su u nadležnosti Agencije ili Hrvatske narodne banke,

f) protiv koje nije pokrenuta istraga odnosno protiv koje se ne vodi kazneni postupak zbog kaznenog djela za koje se progoni po službenoj dužnosti,

g) koja nije pravomoćno osuđena za kazneno djelo:

– prijevare;

– protiv vrijednosti zaštićenih međunarodnim pravom;

– protiv imovine, kod kojih se kazneni postupak pokreće po službenoj dužnosti;

– protiv sigurnosti platnog prometa i poslovanja;

– protiv pravosuđa;

– protiv vjerodostojnosti isprava;

– protiv službene dužnosti;

– kaznena djela iz Zakona o tržištu vrijednosnih papira;

– kaznena djela iz Zakona o kaznenim djelima protiv tržišta kapitala;

– kaznena djela iz Zakona o trgovačkim društvima.

(5) Prilikom procjene ugleda uzet će se posebno u obzir dosadašnji profesionalni rad i osobni integritet osobe, kao i eventualne nadzorne mjere i prijave nadležnim tijelima koje je Agencija poduzela zbog utvrđenih nezakonitosti i nepravilnosti u radu.«.

U dosadašnjem stavku 2., koji postaje stavak 6., riječi »iz stavka 1. alineja 2.« zamjenjuju se riječima »iz stavka 1. alineja 3.«.

Članak 3.

U članku 4. u stavku 1. točka 3. mijenja se i glasi:

»3. dokaz o odgovarajućem stupnju obrazovanja iz članka 3. ovog Pravilnika, a za stranu ispravu i prijevod te isprave od strane ovlaštenog sudskog tumača s ovjerom javnog bilježnika u Republici Hrvatskoj ili diplomatskog predstavništva Republike Hrvatske ili drugog odgovarajućeg nadležnog tijela da je ispravu preveo i prijevod potpisao ovlašteni sudski tumač za hrvatski jezik, odnosno taj strani jezik, te dokument o priznavanju inozemne visokoškolske kvalifikacije u svrhu zapošljavanja izdanu od strane nadležnog tijela u Republici Hrvatskoj.«.

Stavak 3. mijenja se i glasi:

»(3) Uz navedenu dokumentaciju iz stavka 1. ovog članka potrebno je dostaviti i ispunjen Zahtjev za odobrenje člana uprave Društva, koji je sastavni dio ovog Pravilnika.«.

Članak 4.

Upitnik za kandidata za člana uprave društva za upravljanje investicijskim fondovima briše se.

Članak 5.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/06-01/5

Urbroj: 326-01-10-3

Zagreb, 1. listopada 2010.

Član Uprave
Željko Kopčić, v. r.

Obrazac broj 1.

ZAHTJEV ZA ODOBRENJE ČLANA UPRAVE DRUŠTVA

• Uputa

Zahtjev mora biti u cijelosti popunjen i ispisan elektronički, uredno, čitljivo i bez naknadnog prepravljanja.

• Značenje izraza u ovom zahtjevu:

Podnositelj – pravna/fizička osoba koja podnosi zahtjev.

Agencija – Hrvatska agencija za nadzor financijskih usluga.

PODACI O PODNOSITELJU ZAHTJEVA:

Tvrtka/Ime i Prezime:

Sjedište/Prebivalište:

OIB:

Broj telefona:

Broj telefaksa:

Elektronička pošta:

Internetska stranica:

OSOBNI PODACI ZA KANDIDATA ZA ČLANA UPRAVE DRUŠTVA:

Ime:

Prezime (i djevojačko prezime):

Datum i mjesto rođenja:

Adresa prebivališta (grad i ulica):

OIB:

PODACI IZ OSOBNE ISKAZNICE:

Broj OI:

Datum izdavanja:

Mjesto izdavanja:

KONTAKT PODACI:

Broj telefona:

Elektronička pošta:

PODACI O ZAPOSLENJU:

Tvrtka i sjedište:

OIB:

Funkcija:

Telefon:

Telefaks:

E-mail:

Web-stranice:

Navesti subjekte u kojima je kandidat za člana uprave radio/radi te na kojim poslovima je radio/radi:

Razdoblje Subjekt gdje radio/radi Poslovi

1.

POPUNJAVA KANDIDAT ZA ČLANA UPRAVE DRUŠTVA

1. Jeste li u posljednjih 5 (pet) godina kažnjavani za kaznena djela i prekršaje:

DA NE

a. krivotvorenje novca

b. krivotvorenje vrijednosnih papira

c. krivotvorenje znakova za vrijednost

č. izradba, nabavljanje, posjedovanje, prodaja ili davanja na uporabu sredstava za krivotvorenje

ć. krivotvorenje znakova za obilježavanje robe, mjera i utega

d. prikrivanje protuzakonito dobivenog novca, odnosno pranje novca

dž. povreda ravnopravnosti u obavljanju gospodarske djelatnosti

đ. pogodovanje vjerovnika

e. uzrokovanja stečaja odnosno zlouporabe stečaja

f. zlouporabe u postupku prisilne nagodbe ili stečaja odnosno zlouporabe u postupku stečaja

g. obmanjivanje kupaca

h. povreda prava industrijskog vlasništva i neovlaštena uporaba tuđe tvrtke

i. utaja poreza i drugih davanja

j. povreda obveze vođenja trgovačkih i poslovnih knjiga

k. oštećenja vjerovnika,

l. pogodovanja vjerovnika

lj. stvaranje monopolističkog položaja na tržištu

m. nelojalna konkurencija u vanjskotrgovinskom poslovanju

n. nedozvoljena trgovina zlatom

nj. nesavjesno gospodarsko poslovanje

o. zlouporaba ovlasti u gospodarskom poslovanju

p. prijevara u gospodarskom poslovanju

r. sklapanje štetnog ugovora

s. primanje mita u gospodarskom poslovanju

š. davanje mita u gospodarskom poslovanju

t. izdavanje i neovlašteno pribavljanje poslovne tajne

u. nedozvoljena proizvodnja

v. nedozvoljena trgovina

z. izbjegavanje carinskog nadzora

ž. krivotvorenje isprave

a.a. krivotvorenje službene isprave

a.b. posebni slučajevi krivotvorenja isprave

a.c. izradba, nabavljanje, posjedovanje, prodaja ili davanje na uporabu sredstava za krivotvorenje isprava

a.č. ovjerovljavanje neistinitog sadržaja

a.ć. neovlaštenog otkrivanja i pribavljanja poslovne ili proizvodne tajne

a.d. prijevare

a.dž. kaznena djela protiv pravosuđa

a.đ. kaznena djela protiv službene dužnosti

a.e. kaznena djela protiv imovine, kod kojih se kazneni postupak pokreće po službenoj dužnosti

a.f. pripremanje kaznenih djela protiv vrijednosti zaštićenih međunarodnim pravom: međunarodni terorizam, ugrožavanje sigurnosti osoba pod međunarodnom zaštitom, uzimanje talaca, zlouporaba nuklearnih tvari, otmica zrakoplova ili broda

a.g. naknadna pomoć počinitelju kaznenog djela protiv vrijednosti zaštićenih međunarodnim pravom: međunarodni terorizam, ugrožavanje sigurnosti osoba pod međunarodnom zaštitom, uzimanje talaca, zlouporaba nuklearnih tvari, otmica zrakoplova ili broda

a.h. kaznena djela iz Zakona o tržištu vrijednosnih papira

a.i. prekršaje iz Zakona o tržištu vrijednosnih papira

a.j. kaznena djela iz Zakona o kaznenim djelima protiv tržišta kapitala

a.k. prekršaje iz Zakona o tržištu kapitala

a.l. kaznena djela iz Zakona o trgovačkim društvima

a.lj. prekršaje iz Zakona o obveznim i dobrovoljnim mirovinskim fondovima

Ako je odgovor na bilo koje od pitanja »DA«, molimo iznijeti detaljno objašnjenje:

2. Jeste li imatelj udjela u osnivaču i/ili društvu za upravljanje investicijskim fondovima i postoje li bilo kakvi drugi financijski odnosi (krediti i sl.) s osnivačem ili imateljem udjela u društvu za upravljanje investicijskim fondovima?

DA

NE

Ako DA, navedite pojedinosti:

3. Jeste li član uprave, nadzornog odbora ili prokurist, odnosno sudjelujete li na neki drugi način u stvaranju i provedbi poslovne politike, drugog trgovačkog društva ili ustanove?

DA

NE

Ako DA, navedite:

Tvrtka:

Sjedište:

Funkciju koju obavljate:

4. Jeste li imatelj udjela ili imate bilo koji drugi financijski interes u drugom društvu za upravljanje investicijskim fondovima ili u bilo kojem drugom trgovačkom društvu?

DA

NE

Ako DA, navedite:

Tvrtku:

Sjedište

Oblik povezanosti:

5. Jesu li društva za upravljanje investicijskim fondovima ili druga trgovačka društva ili financijske institucije u kojima ste obavljali rukovodeće funkcije (kao predsjednik, član uprave ili nadzornog odbora, prokurist ili ste na bilo koji drugi način sudjelovali u stvaranju i provedbi poslovne politike), imala financijske poteškoće koje su ta trgovačka društva ili financijske institucije dovele do pokretanja postupka sanacije ili stečaja?

DA

NE

Ako DA, navedite:

Tvrtku:

Sjedište:

Funkcija koju ste obavljali:

6. Jeste li bili član uprave, član nadzornog odbora ili prokurist društva za upravljanje investicijskim fondovima, odnosno drugog trgovačkog društva nad kojim je pokrenut stečajni postupak, odnosno oduzeta dozvola za rad?

DA

NE

Ako DA, navedite:

Tvrtku:

Sjedište:

Funkcija koju ste obavljali:

7. Jesu li u društvu za upravljanje investicijskim fondovima ili drugoj financijskoj instituciji u kojoj ste obavljali rukovodeće funkcije (kao predsjednik, član uprave, nadzornog odbora ili prokurist, ili ste na bilo koji drugi način sudjelovali u stvaranju i provedbi poslovne politike), nadležna državna tijela utvrdila veću nepravilnost u poslovanju ili težu povredu zakona koji reguliraju rad društava za upravljanje investicijskim fondovima, drugih financijskih institucija ili Zakona o trgovačkim društvima?

DA

NE

Ako DA, navedite:

Tvrtku:

Sjedište:

Funkcija koju ste obavljali:

Nadzorno tijelo:

Primijenjene mjere:

8. Je li društvu za upravljanje investicijskim fondovima ili drugoj financijskoj instituciji u kojoj ste obavljali rukovodeće funkcije (kao predsjednik, član uprave, nadzornog odbora ili prokurist, ili ste na bilo koji drugi način sudjelovali u stvaranju i provedbi poslovne politike), bilo oduzeto odobrenje za rad od strane nadležnih tijela ovlaštenih za nadzor?

DA

NE

Ako DA, navedite:

Tvrtku:

Sjedište:

Funkcija koju ste obnašali:

Nadzorno tijelo:

9. Je li Vam izrečena mjera sigurnosti zabrane obavljanja zanimanja koje je u potpunosti ili djelomično obuhvaćeno predmetom poslovanja društva za upravljanje investicijskim fondovima?

DA

NE

Ako je odgovor na bilo koje od pitanja »DA«, molimo iznijeti detaljno obrazloženje:

10. Je li od strane nadležnih tijela zaduženih za nadzor društava za upravljanje investicijskim fondovima ili drugih financijskih institucija ocjenjivana Vaša stručnost i čestitost, odnosno da li Vam je neka od tih ustanova već uskratila ili oduzela suglasnost za obavljanje rukovodećih funkcija ili obavljanje djelatnosti na dotičnom području?

DA

NE

Ako DA, navedite:

Nadzorno tijelo:

Odluka:

11. Smatrate li da postoje druge činjenice ili okolnosti koje bi prema razumnoj prosudbi mogle biti važne za ocjenu Vaše primjerenosti za obavljanje funkcije člana uprave Društva (npr. činjenice ili okolnosti koje su vezane uz Vašu stručnu osposobljenost, eventualne financijske poteškoće, te sukob interesa)?

DA

NE

Ako DA, navedite koje:

POTPISNA STRANICA

Ovaj Zahtjev potpisuju podnositelj zahtjeva i kandidat za člana uprave. Potpisnici ovog zahtjeva izjavljuju da su isti pročitali u cijelosti, u potpunosti ga razumjeli, iznijeli gore navedene podatke sukladno svim svojim osobnim i stručnim saznanjima i informacijama kojima raspolažu te u potpunosti jamče pod kaznenom i materijalnom odgovornošću za potpunost, istinitost i točnost istih, te da nisu zatajili nikakvu informaciju koja bi mogla utjecati na odluku Agencije. Također se obvezuju da će Agenciju neodložno obavijestiti o svim promjenama koje bi mogle značajno utjecati na davanje suglasnosti.

Potpisnici ovog zahtjeva izjavljuju da su upoznati s činjenicom da navođenjem neistinitih podataka, čine kazneno djelo.

Potpisi na ovom zahtjevu moraju biti javnobilježnički ovjereni.

Ime i prezime:

Vlastoručni potpis kandidata za člana uprave:

Ime i prezime/Tvrtka podnositelj zahtjeva:

Ime i prezime, Vlastoručni potpis:

1.

Pečat:

Datum:

Pravilnik, NN 115/2010-3039